Hape Kerkeling

Hape KERKELING estas germana komediisto, televida prezentisto, verkisto kaj aktoro. Li naskiĝis la 	9-an de decembro 1964 en Recklinghausen, Nordrejn-Vestfalio, Do nun estas -jaraĝa. Li havas nederlandan avon kaj fakte flue parolas ses eŭropuniajn lingvojn, nome la germanan, anglan, nederlandan, francan, hispanan kaj italan, kion li ofte uzas por siaj aktoraj komediaj prezentaĵoj. Kaj kiam li en skeĉoj ekzemple enscenigas katolikecan anoncon sur la sanktpetra placo en la centro de Vatikanurbo, li subite ne nur parolas tiujn, sed ankaŭ la polan (tre grava katolika lingvo en Vatikano), svedan kaj portugalan. Kompreneble en kinejaj filmoj li prezentas sian filman rolon, kiu finiĝas kiam la filmo estas finita, sed iujn rolojn li vivigas ree kaj ree, ekzemple la rolon la nekredeble malbela, sed sincera proleto Horst Schlämmer el la koro de la industria Ruhr-regiono, la tre miopan virtemberganon Siegfried Schwäbli aŭ la maljunetajn damojn Uschi Blum, ekscentran popmuzikistinon, kaj Evje van Dampen, nederlandan psikologinon, kiu konsilas la publikon de granda scenejo. Krom diversajn eŭropajn lingvojn li ankaŭ parodias diversajn germanajn dialektojn, kaj ankaŭ sinkronizas, do traduke voĉigas animaciajn kinejajn filmojn, ekzemple homigitan grandan pandon en la serio Kung Fu Panda kaj Frozen.

 Eksteraj ligiloj 
  ()

kategorio:germanaj televidaj prezentistoj
kategorio:germanaj komikistoj
kategorio:germanaj verkistoj
kategorio:germanaj aktoroj
kategorio:germanaj scenaristoj
kategorio:germanaj kabaredistoj
kategorio:germanaj distristoj
kategorio:germanaj kantistoj